Sentenza tal-Qorti tal-Ġustizzja (Ir-Raba' Awla) tat-12 ta' Lulju 2012 (talba għal deċiżjoni preliminari mressqa mit-Tribunal Supremo - Spanja) - Vodafone España, SA vs Ayuntamiento de Santa Amalia (C-55/11), Ayuntamiento de Tudela (C-57/11), u France Telecom España SA vs Ayuntamiento de Torremayor (C-58/11)
(Kawżi magħquda C-55/11, C-57/11 u C-58/11) 
(Direttiva 2002/20/KE - Netwerks u servizzi ta' komunikazzjonijiet elettroniċi - Awtorizzazzjoni - Artikolu 13 - Tariffi għad-drittijiet ta' użu u drittijiet għall-installazzjoni ta' faċilitajiet)
Lingwa tal-kawża: l-Ispanjol
Qorti tar-rinviju
Tribunal Supremo
Partijiet fil-kawża prinċipali
Rikorrenti: Vodafone España, SA (C-55/11 u C-57/11), France Telecom España SA (C-58/11)
Konvenuta: Ayuntamiento de Santa Amalia (C-55/11), Ayuntamiento de Tudela (C-57/11), Ayuntamiento de Torremayor (C-58/11),
Suġġett
Talba għal deċiżjoni preliminari - Tribunal Supremo - Interpretazzjoni tal-Artikolu 13 tad-Direttiva 2002/20/KE tal-Parlament Ewropew u tal-Kunsill, tas-7 ta' Marzu 2002, dwar l-awtorizzazzjoni ta' networks u servizzi ta' komunikazzjonijiet elettroniċi (Direttiva ta' Awtorizzazzjoni) (ĠU Edizzjoni Speċjali bil-Malti, Kapitolu 13, Vol. 29, p. 337) - Tariffi għad-drittijiet ta' użu u drittijiet għall-installazzjoni ta' tagħmir - Settur pubbliku muniċipali
Dispożittiv
L-Artikolu 13 tad-Direttiva 2002/20/KE tal-Parlament Ewropew u tal-Kunsill, tas-7 ta' Marzu 2002, dwar l-awtorizzazzjoni ta' networks u servizzi ta' komunikazzjonijiet elettroniċi (Direttiva ta' "Awtorizzazzjoni"), għandu jiġi interpretat fis-sens li huwa jipprekludi l-applikazzjoni ta' tariffa għad-drittijiet ta' installazzjoni ta' faċilitajiet minfuq jew taħt proprjetà pubblika jew privata għall-operaturi li, mingħajr ma jkunu proprjetarji ta' dawn il-faċilitajiet, jużaw dawn sabiex jipprovdu servizzi ta' telefonija mobbli.
L-Artikolu 13 tad-Direttiva 2002/20 għandu effett dirett, b'mod li jagħti lil individwi d-dritt li jiddependu direttament fuqu quddiem qorti nazzjonali sabiex jikkontestaw l-applikazzjoni ta' deċiżjoni tal-awtorità pubblika inkompatibbli ma' dan l-artikolu.
____________
1 - ĠU C 139, 07.05.2011